Hákun S. Dalsgaard hevur longu verið 2 ár við B71 og tekur eitt triðja ár. Ungi havnamaðurin, við sterkum tilknýtið til Sandoynna, hevur játtað seg at hjálpa sandoyingum aftur í 2019. Hákun var ein sera týdningarmikil leikari fyri felagið í fjør og vísti altíð sera stóran áhuga og hegni. Tað er onki at siga til at tað er torført at fáa leikarar norðanfjørðs at halda á fram við at venja og leika fótbólt her suðuri, men tá tað so kemur fyri, so sigur tað okkum so mikið, at B71 er eitt gott felag at vera í. Soleiðis skal tað vera og soleiðis skulu vit halda á fram at vera. 277115.